
Ministria e Mbrojtjes
                                                  Ministarstvo Odbrane  /  Ministry of Defense 

Drejtoria e Burimeve Njerëzore/Direktorat Ljudskih Resurs/Human Resources Directorate
Duke marrë parasysh nenin 5, paragrafi 1, nën paragrafi 1.3  dhe nenin 35  paragrafi 3 i Rregullores Nr. 07/2023 për Rekrutim në FSK, nenin 17 të Rregullores Nr. 12/2023 për Zhvillimin e Karrierës së Pjesëtarëve të Forcës së Sigurisë së Kosovës, Ministria e Mbrojtjes shpall:

K O N K U R S  I  B R E N D SH Ë M
Për përzgjedhjen  e 15 kandidatëve  për kalim nga Nënoficer në Oficer në AM/KDS 
PROCEDURAT E APLIKIMIT DHE PËRZGJEDHJES
Kandidati që aplikon për kalim nga Nënoficer në Oficer në  AM/KDS duhet:

· Të jetë pjesëtar aktiv i FSK-së;
· Rekomandim për gradim nga NOF në OF-Shtojca 6 e rregullores nr. 12/2023, për zhvillimin e karrierës në FSK. 
· Në ditën e hapjes së konkursit të mos jetë më i vjetër se 36 vjeç; 
· Të ketë përfunduar studimet universitare civile (niveli bachelor); 
· Të mos ketë shkelje disiplinore aktive dhe të mos jetë në procedurë për shkelje disiplinore; 
· Të jetë me gradë Rreshter (OR5), Rreshter Shtabor (OR6) apo Rreshter i Klasit të Parë (OR7); 
· Të ketë njohuri të gjuhës  angleze sipas nivelit të kërkuar të pozitës; 
Kandidatët e përzgjedhur, pas përfundimit me sukses të Kursit Fillestar për Oficer, gradohen në gradën e Nëntogerit (OF0) dhe do të orientohen në fushat e mbështetjes luftarake dhe fusha shtabore – administrative si Aviacion, KMRR, EOD, KSH, Komunikimit, Mbrojtje Kibernetike, Personel, Financa, Ligjor , Mardhënie me Publikun, Shërbimet Protokollare, Oficer për Trajnime, Instruktor, Togun Ceremonial dhe Nderit. 
KOMFSK lëshon urdhër gradim dhe emërim për gradën e parë të oficerit.
Kandidatët, të cilët nuk e përfundojnë me sukses Kursin Fillestar për Oficer, kthehen në pozitat e mëparshme ose në pozitat e lira të barasvlershme me gradën e tyre paraprake, dhe KOMFSK-së lëshon urdhër emërimin.
Testet që aplikohen:

· Testi fizik – 10% 
· Testi i gjuhës angleze – 10% 
· Testi i inteligjencës dhe të njohurive të përgjithshme – 50% 
· Punën ekipore dhe udhëheqjen – 20% 
· Intervista – 10%
· Ekzaminimin shëndetësor 
Shënim: Kalimi me sukses i testit paraprak është kusht për të drejtën e testimit në fazën tjetër. Pragu i kalueshmërisë për testin e gjuhës angleze është 75%, ndërsa testet tjera është 50%, 
Kandidatet të cilët e kalojnë testimet me sukses, do të vijojnë Kursin Fillestar për Oficer në SHO/AM.
E drejta në ankesë
· Pas publikimit të listës fillestare, pjesëtarët e FSK-së kanë të drejtë ankese në një afat prej tri (3) ditësh pune nga dita e publikimit të listës, dhe afati i ankesës rrjedh ditën pasuese pas publikimit të listës fillestare. 

· Ankesa i drejtohet për shqyrtim Bordit si autoritet kompetent që ka nxjerrë aktin/listën fillestare. 

· Kur Bordi vlerëson se ankesa është e pranueshme dhe e bazuar plotësisht, bën plotësimin dhe ndryshimin si dhe nxjerr listën përfundimtare. 

· Kur Bordi vlerëson se ankesa nuk është plotësisht e pranueshme dhe është e pabazuar, ankesën e përcjellë te Bordi për Shqyrtimin dhe Zgjidhjen e Ankesave në FSK, si shkallë e dytë, me sqarimet përkatëse, dhe në afat prej 2 ditëve të punës. 

· Bordi për Shqyrtimin dhe Zgjidhjen e Ankesave në FSK, brenda 5 ditëve të punës, vendos mbi ankesën dhe vendimin e dërgon te pjesëtari dhe te Bordi për Emërime dhe Gradime për përgatitjen e listës përfundimtare, e cila miratohet nga Komandanti i FSK-së. 

Dokumentet e nevojshme për aplikim:

· Diploma universitare (bachelor),
· Ekstrakti i lindjes (jo më të vjetër së gjashtë (6) muaj);

· Certifikata nga gjykata që nuk është i dënuar dhe që nuk është nën hetime (dokumenti të jetë i nxjerrë brenda afatit të konkursit);

· Kopje e pasaportës ose letërnjoftimit;

· Foto portret 4x4 për aplikim ( elektronike); 

· Kontrata e FSK-së
· Rekomandimi nga Komandanti i njësisë- Shtojca 6 e rregullores nr. 12/2023, për zhvillimin e karrierës në FSK. 
KUSHTET TJERA: 

· Pjesëtarët e FSK-së të cilët përzgjidhen ne programe tjera të shkollimit, specializimit apo trajnimit, ruajnë të drejtën e kompensimit dhe pagën sipas gradës së tyre në momentin e aplikimit deri në përfundimin e programeve të shkollimit, specializimit apo trajnimit.
Afati i konkurrimit;
· Konkursi do të jetë i hapur prej 27.08.2026 deri më 05.09.2026. ora 23:59.
Si të aplikoni; 

Aplikimi dhe njoftimi për përzgjedhjen e kandidateve është online  në adresën https://rekrutimi.fsk-rks.org/Apply  si dhe  njoftimi për shpalljen e konkursit mund ta shikoni edhe në web faqen e MM-së, https://mod.rks-gov.net, ku gjendet shpallja e konkursit. Kandidatët plotësojnë formularin e aplikimit online https://rekrutimi.fsk-rks.org/Apply dhe bashkëngjisin të gjitha dokumentet tjera të kërkuara nga ky formular. Kandidatet kanë të drejtë të aplikojnë deri në ditën e fundit të përmbylljes së konkursit. Për informata plotësuese, mund të kontaktoni në nr. Tel.038- 555584 5690  dhe 038- 555584 5691 nga ora 09:00 deri 15:00.
Ministria e Mbrojtjes dhe FSK-ja ofron trajtim të barabartë për të gjithë pjesëtarët e FSK-së dhe mirëpret aplikacionet e tyre, pa dallim nga përkatësia etnike apo gjinore sipas kushteve dhe kritereve të përcaktuara në këtë konkurs

